Interstate 95

De Interstate 95 (kuaz I-95) is a Interstate Highway, dea vo Miami im sidlichn Tei vo Florida entlong vo da gsomtn Ostgstod vo da USA bis noch Houlton in Maine noh vo da kanadischn Grenz af ana Läng vo 3101 Kilometa valafft. Dobei fiahta duach 15 US-Bundesstootn sowia duach de Haptstod Washington, D.C.. De greßte Teistreckn fiaht mid ana Läng vo uma 615 Kilometa duach Florida. Ea vabindt oanige vo de greßtn Städt vo da USA und is domid de wichtigste Vakeahsoda fian motorisieatn Individualvakeah vo da US-Ostgstod.

Vaschiedane Obschnitte vom I-95 hom zuasätzliche Noma, so valaffn draf zumindest Tei vom Maine Turnpike, New Hampshire Turnpike, Yankee Division Highway, Governor John Davis Lodge Turnpike, Connecticut Turnpike, New England Thruway, Cross Bronx Expressway, New Jersey Turnpike, Delaware Turnpike, John F. Kennedy Memorial Highway, Capital Beltway und Singer Expressway

 Länga 

MeilnkmStoot382,17615,04FL Florida112,03180,29GA Georgia198,76319,87SC South Carolina181,71292,43NC North Carolina178,73287,64VA Virginia109,05175,50MD Maryland 23,43 37,71DE Delaware 51,08 82,21PA Pennsylvania 97,76157,33NJ New Jersey 23,50 37,82NY New York111,57179,55CT Connecticut 43,30 69,70RI Rhode Island 91,95147,98MS Massachusetts 16,20 26,08NH New Hampshire305,00491,00ME Maine1927,003101,00   Total

 Greßare Städt 

Vo Noadn noch Sidn:

 Portland, Maine
 Boston, Massachusetts
 Providence, Rhode Island 
 New Haven, Connecticut
 New York City, New York
 Newark, New Jersey
 Philadelphia, Pennsylvania
 Baltimore, Maryland
 Washington, D.C., District of Columbia
 Richmond, Virginia
 Fayetteville, North Carolina
 Florence, South Carolina
 Savannah, Georgia
 Jacksonville, Florida
 Fort Lauderdale, Florida
 Miami, Florida

 Bsondaheitn 

De Interstate 95 is bis heit koa duachgehnde Route. Se bsteht aus oam neadlichn und oam sidlichn Tei. Da neadliche Tei geht oimähli in an New Jersey Turnpike iwa und endt sidli vo Trenton in New Jersey on da Obzweigung vo da Interstate 276. Des sidli vo dera Obzweigung valaffnde Teistick vom New Jersey Turnpikes is nimma Tei vo da Interstate 95. Stottdessn fongt da sidliche Tei vo da Interstate 95 neadli vo Trenton on da Kreizung midm U.S. Highway 1 o. Da do ofongande sidliche Tei vo da Interstate 95 iwaqueat noadwestli vo Trenton an Delaware River und setzt se westli vom Fluss sidweats noch Philadelphia in Pennsylvania ois Delaware Expressway fuat. Diesa kreizt de vom New Jersey Turnpike sidli vo Trenton obzweignde Interstate 276 vabindungslos.

Unmiddlboa voa Iwaquearung vo da Grenz zwischn North Carolina und South Carolina befindt se entlong vom I-95 de Touristnattraktion „South of the Border“ (dt.: sidli vo da Grenz). Do is im Laff vo da Zeid a Osommlung vo Restaurants, Feiaweaksloga, a kloana Rummeplotz und a Aussichtstuam. De Weabetofen, de sognenntn „Billboards“ (Plakatwänd), fia „South of the Border“, wejchs Mexiko (ebm sidli vo da Grenz) ois Gstoitungsthema hod, eastreckt se fost entlong vom gsomtn Weg vom I-95, oiso vo Florida bis noch New Jersey. Do sticht de Galionsfigua raus: Pedro, dea fost af oin „Billboards“ eascheint.

 Zuabringa und Umgehunga 

 Interstate 195 und 395 bei Miami
 Interstate 295 bei Jacksonville
 Interstate 595 bei Port Everglades
 Interstate 295 bei Fayetteville plant
 Interstate 795 bei Goldsboro
 Interstate 195 und 295 bei Richmond
 Interstate 295, 395, 495 und 695 bei Washington, D.C.
 Interstate 195 am Baltimore-Washington International Airport
 Interstate 395, 695, 795 und 895 bei Baltimore
 Interstate 595 bei Annapolis
 Interstate 295 zwischn New Castle und Lawrence Township
 Interstate 495 bei Wilmington
 Interstate 195 bei Jersey Store
 Interstate 295, 695 und 895 bei New York City
 Interstate 495 bei Long Island
 Interstate 395 bei Worcester
 Interstate 195 zua I-495
 Interstate 295 bei Providence
 Interstate 495 bei Boston
 Interstate 195 bei Old Orchard Beach
 Interstate 295 bei Portland
 Interstate 395 bei Bangor
 Interstate 495 bei Falmouth

 Schau aa 

 Interstate 95 (Massachusetts)

 Im Netz 

 Interstate-Guide (englisch)